Научне товаришство Шевченка

Научне товаришство Шевченка (куртанка: НТШ) — перва украинска академична организация, створена року 1873 во Львовѣ, и насилно роспущена в року 1940, по окупации региона СССР, была обновлена в Западной Европѣ и в США в року 1947, а в року 1989 и в Украинѣ. Товаришство спонзоруе конференции и лекции, придѣлять гранты на выгледованя и выдавать научны роботы, наймя в области украинистикы.Encyclopedia Britannica

 История 
1873–1893Зачаточна назва инштитуции была — Товаришство Шевченка,  Товариство ім. Шевченка, а подля штатуту членами могли быти лем Галичане.Історія Наукового товариства ім.Шевченка Посланя товаришства было вольно «розвивати руську (малоруську) словесность» поза засягом российской цензуры. Купили книгопечатню и выдавали книжкы. Выходили часописы Правда (1878–1879) и Зоря (од 1885). На чолѣ были:В. Кравців, В. Кубійович 
 Корнило Сушкевич (1873–1885)
 Сидор Громницкый (1885–1887, 1889–1891)
 Демян Гладилович (1887–1889, 1891–1892)
 Юлиан Целевич (1892–1893)
1893–1914Товаришство перемѣнило назву и штатут и зачало ся занимати и научныма дисциплинами. Были створены секции филологична, историко-филозофична и математично-природописно-медицинска. Выходили множествены научны зборникы и материалы секций.Ковалів Ю. І. Меджи нима головное мѣсто мали Запискы НТШ, што вышли первым рочником ещи в року 1892. На чолѣ были:
 Олександр Барвинскый (1893–1897)
 Михайло Грушевскый (1897–1913)
 Степан Томашовскый (1913–1915, формално до 1918)
1915–1939В часѣ российской окупации (1914–1915) чинность НТШ была заказана, пак под польсков владов гамована. НТШ стратило свою ведучу позицию перед Академиев Наук в Киевѣ. На чолѣ были:
 Василь Щурат (1919–1923)
 Кирило Студинскый (1923–1932)
 Володимир Левицкый (1932–1935)
 Иван Раковскый (1935–1940)
1940–1947В септембрѣ 1939 по совѣтской окупации Галичины чинность НТШ была перервана, а 14. януара 1940  организация была ликвидована, а на ей базѣ створена филиалка Академии Наук УССР. Музейны и книжны фонды были переданы державным музеям и библиотекам. Под нѣмецков окупациев НТШ не было обновлене.
1947–1989Члены зликвидованого НТШ на емиграции поступно обновляють организацию в диаспорѣ:Купчинський О. А.
 30. марца 1947 — НТШ Западна Европа
 29. септембра 1947 — НТШ Америка
 17. октобра 1949 — НТШ Канада
 28. августа 1950 — НТШ Австралия
1989 – доднесь21. октобра 1989 обновило ся НТШ у Львовѣ, котре в року 2010 мало понад 2600 члены, меджи нима 192 — рядны члены и 9 — честны члены. На челѣ обновленого НТШ у Львовѣ стали:
 Олег Романив (1989–2005)
 Олег Купчинскый (2005–2014)
 Роман Кушнир (од 2014)

 Жерела и одказы 

 Ковалів Ю. І.: Наукове товариство імені Шевченка //Літературознавча енциклопедія : у 2 т. — Київ: ВЦ «Академія», 2007. — Т. 2 : М–Я. — С. 107. Доступне онлайн. Одчитане 2021-04-29
 В. Кравців, В. Кубійович: Наукове Товариство ім. Шевченка //Енциклопедія українознавства / словникова частина 5 Paris — New York: „Молоде Життя“, 1966 

 Онлайн-журнал Товариства 

 Референции 

Катеґорія:Научны организации